
Bucureşti, 24 octombrie 2016

BIROUL PERMANENT 

AL 

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.9/2016 pentru modificarea şi completarea Ordonanţei de urgenţă a Guvernului nr.195/2005 privind protecţia mediului, precum şi pentru modificarea art.3 din Ordonanţa de urgenţă a Guvernului nr.32/2015 privind înfiinţarea Gărzilor forestiere, trimis Comisiei pentru muncă şi protecţie socială, Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic pentru examinare pe fond, în procedură de urgenţă, cu adresa nr. PLx 270/2016 din 15 iunie 2016.
             PREŞEDINTE,                 PREŞEDINTE,                   PREŞEDINTE,

        Adrian SOLOMON             Nini SĂPUNARU            Carmen Ileana MOLDOVAN              

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.9/2016 pentru modificarea şi completarea Ordonanţei de urgenţă a Guvernului nr.195/2005 privind protecţia mediului, precum şi pentru modificarea art.3 din Ordonanţa de urgenţă a Guvernului nr.32/2015 privind înfiinţarea Gărzilor forestiere
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate cu dezbaterea pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.9/2016 pentru modificarea şi completarea Ordonanţei de urgenţă a Guvernului nr.195/2005 privind protecţia mediului, precum şi pentru modificarea art.3 din Ordonanţa de urgenţă a Guvernului nr.32/2015 privind înfiinţarea Gărzilor forestiere.
Proiectul de lege are ca obiect de reglementare îmbunătăţirea procesului de implementare a Schemei de comercializare a certificatelor de emisii de gaze cu efect de seră, care transpune Directiva 2003/87/CE, cu modificările şi completările ulterioare, atribuţiile şi responsabilităţile autorităţii publice centrale pentru protecţia mediului, prevăzute în Hotărârea Guvernului nr.780/2006, urmărind a fi realizate de Agenţia Naţională Pentru Protecţia Mediului. Totodată, atribuţiile şi responsabilităţile autorităţii competente, prevăzute în Hotărârea Guvernului nr.1.570/2007 sunt preluate şi îndeplinite de către Agenţia Naţională Pentru Protecţia Mediului. Modificările propuse au în vedere eficientizarea activităţii, precum şi întărirea capacităţii instituţionale a structurilor din administraţia publică centrală.

Proiectul de lege a fost adoptat de Senat în şedinţa din 7 iunie 2016.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, Comisiile au examinat proiectul de lege în şedinţe separate. 
Comisia pentru muncă şi protecţie socială şi Comisia pentru agricultură, silvicultură, industrie alimentară şi servicii specifice cu dezbătut proiectul de Lege menţionat mai sus în şedinţă comună, în data de 27 septembrie 2016. În urma dezbaterilor, cele două comisii au hotărât întocmirea unui raport preliminar comun de adoptare.  
La lucrările comune şi-au înregistrat prezenţa 32 deputaţi din totalul de 33 membri ai Comisiei pentru agricultură, silvicultură, industrie alimentară şi servicii specifice şi 18 deputaţi din totalul de 22 membri ai Comisiei pentru muncă şi protecţie socială.

Comisia pentru mediu şi echilibru ecologic a examinat proiectul de Lege în şedinţa din data de 19 octombrie 2016.  La lucrările Comisiei şi-au înregistrat prezenţa un număr de 8 deputaţi, din totalul de 16 de membri.
La întocmirea prezentului raport comun, cele trei comisii au avut în vedere avizele favorabile transmise de către:

· Consiliul Legislativ (nr.286/31.03.2016);
· Comisia pentru administraţie publică şi amenajarea teritoriului 
(nr.4c-6/283/23.08.2016);
· Comisia pentru industrii şi servicii (nr.4c-3/258/07.09.2016).
La dezbateri au participat, în conformitate cu prevederile art. 55 din Regulamentul Camerei Deputaţilor:

· d-na Erika Stanciu - Secretar de Stat, Ministerul Mediului, Apelor şi Pădurilor

· d-l Dan Achim – director, Ministerul Mediului, Apelor şi Pădurilor

· d-l Daniel Ion – preşedinte, Federaţia Naţională de Mediu „Ecologistul”

· d-l Viorel Tarachiu – vicepreşedinte, Federaţia Naţională de Mediu „Ecologistul”

· d-na Gabriela Doina Stăncioiu – consilier, Ministerul Finanţelor Publice

· d-l Aurel Macarie  – consilier, Ministerul Finanţelor Publice

· d-l Liviu Prodan – expert, Ministerul Finanţelor Publice.
În finalul dezbaterilor, membrii celor trei Comisii sesizate în fond au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.9/2016 pentru modificarea şi completarea Ordonanţei de urgenţă a Guvernului nr.195/2005 privind protecţia mediului, precum şi pentru modificarea art.3 din Ordonanţa de urgenţă a Guvernului nr.32/2015 privind înfiinţarea Gărzilor forestiere, în forma prezentată de Senat.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

             PREŞEDINTE,                 PREŞEDINTE,                     PREŞEDINTE,

        Adrian SOLOMON             Nini SĂPUNARU        Carmen Ileana MOLDOVAN              

SECRETAR,                      SECRETAR,                                  SECRETAR,

      Mihăiţă GĂINĂ                 Ioan MUNTEANU                        Vasile Daniel SUCIU

Consilier parlamentar,  Lidia Vlădescu 
 Şef birou, Anton Păştinaru              Consilier parlamentar,Andreea Negulescu

